שיחה:שאול ברייש

message: האם לרב הקהילה היהודית בציריך יש חשיבות אנציקלופדית? לא מדובר על קהילה גדולה במיוחד (יש בעיר כ-6,000 יהודים, לא כולם אורתודוכסיים וגם בין האורתודוכסיים רבים אינם דתיים). Eladti - שיחה 08:43, 13 ביוני 2018 (IDT)
replies: text: יש כמה ערכים על רבנים עם קהילות יותר קטנות, הנה לדוגמה משה חיים שמרלר או ישראל חיים וייס או מנחם מנדל טאוב

text: יש לקחת בחשבון שמדובר באחר הרבנים הוותיקים באירופה. 
אם מדובר ברבנות של העיר ציריך אז התשובה היא שבהחלט כן ואין זה משנה גודל הקהילה כעת. ואעתיק לכאן את דבריו של משתמש:ביקורת בשיחה:דוד צדקה שלענ"ד מתכתבים אם שאלה זו כדלהלן:

text: "...אנחנו דורשים חשיבות סמלית כמו זו של ירושלים, רק מערים שבהן אין קהילה יהודית מתפקדת, וחשיבות הרבנות שם שואבת את מהותה מהילת העבר. למשל: רבה של קופנהגן היום, יקבל ערך למרות שיש לו נניח 500 איש בקהילה. הוא שואב את חשיבותו (לצרכן האנציקלופדיה) גם מחשיבותה של העיר שדי בה כדי לפרנס ולגרום צורך בידע על רבניה, וגם מחשיבותה של הקהילה היהודית בעיר בעבר שגורם שיהיו אנשים שירצו לדעת את כל רבניה לדורותיהם. זה למשל, הרציו היחיד לכך שאנחנו מחריגים קציני צבא ישראלים בדרגתם לצורך חשיבות אנציקלופדית, מתוך הנחה שההקשר הכולל של שירותם ביחידות השונות, גורם לכך שהם יזכו להתעניינות יותר ממקביליהם בכוחות היבשה האמריקאיים למשל." (סוף ציטוט).

text: עם זאת הערך הנוכחי דל מאד וראוי לשפר את התוכן שבו שיהיה לפחות קצרמר ראוי. מי-נהר - שיחה 14:18, 15 ביוני 2018 (IDT)
replies: text: :אני לא בטוח שהוא הרב של ציריך, וגם לא מסכים שעצם זה שמישהו רב של קהילה מסוימת, לא משנה כמה אנשים יש בקהילה, מקנה חשיבות. גם ותיקותו חסרת חשיבות לחלוטין, וכשמגיעים לטיעונים כאלה זה מחזק את הרושם של חוסר החשיבות. חשיבותו של רב היא במשקלו ההלכתי או הציבורי, ובדרך כלל רבנים שאינם מפורסמים גם אינם חשובים. נרו יאיר • שיחה • ב' בתמוז ה'תשע"ח • 15:03, 15 ביוני 2018 (IDT)
replies: text: ::לא יודע למה כתבו בפתיח שאביו היה רבה של העיר, המשרה של שניהם זהה. אביו שאב את חשיבותו גם מספריו כמובן.

text: ::אם הוא זה שהקים את כולל ברייש ועמד בראשו, יש בכך לדעתי כדי להעניק לו חשיבות אנציקלופדית, מדובר בכולל גדול וכנראה הכולל החסידי החשוב ביותר בישראל. ביקורת - שיחה 00:12, 17 ביוני 2018 (IDT)
replies: text: :::לא מכיר את הכולל הזה, ולא נראה לי שהיה גדול כאשר עמד בראשו. פחות משנה מה קרה אח"כ. נרו יאיר • שיחה • ד' בתמוז ה'תשע"ח • 00:16, 17 ביוני 2018 (IDT)
replies: text: :::: יש שני קהילות אורתודוקסיות בציריך, הקהילה הייקית עדת ישורון, וקהילת אגודת אחים, הוא הרב של אגודת אחים שמונה כמה מאות משפחות, בקהע"י הרב הוא הרב לוי.
באשר משקלו הציבורי, כמדומני שבאירופה הוא נחשב מחשובי הרבנים והפוסקים דשם, למרות שבארץ הוא פחות מפורסם, להזכירך שיש יהודים גם בחוץ לארץ.
כולל ברייש הוא כולל מאד מפורסם השוכן ברח' יואל בבני ברק.
replies: text: ::::: תודה על התזכורת. "כמדומני" זה לא מספיק, וכבר רווינו בנימוקים בסגנון "מחשובי" שתמיד אפשר לכתוב. החשיבות חייבת להתבטא באופן מאוד קונקרטי. נרו יאיר • שיחה • ד' בתמוז ה'תשע"ח • 14:57, 17 ביוני 2018 (IDT)
replies: text: ::::::אפשר למחוק. וידרסקייווקר - שיחה 16:39, 17 ביוני 2018 (IDT)
replies: text: :::::::אין ספק שמהערך כרגע לא ניכרת חשיבות אנצ' כלל. אם אכן יש חשיבות כדברי ביקורת - יש לבסס זאת בצורה משמעותית. לגבי כולל ברייש - פלא בעיני של"כולל החסידי החשוב ביותר בישראל" אין ערך בוויקיפדיה. אולי הגיע הזמן להשלים את החסר. יזהר ברק • שיחה • ה' בתמוז ה'תשע"ח • 19:46, 17 ביוני 2018 (IDT)

text: למשתמש:נרו יאיר, פתחתי את דבריי במילה "אם" מאחר ואין לי ידע על יהדות שוויץ מלבד מה שנכתב בויקיפדיה ומיותר לציין שאצלינו כתוב מעט מאד בנושאים הללו ודוברי השפות הרלוונטיות לא כותבים כאן על אותם קהילות וארצות.

text: אנחנו צריכים להבין משהו. הקהילות היהודיות מתרכזות בארצות בערים היותר חשובות שלהן. במקרה זה בשוויץ אין עיר בירה רשמית וציריך היא אחת משתי החשובות שבהן וציריך היא העיר בה הקהילה היהודית העיקרית.

text: מי שעומדים בראשות הקהילות היהודיות באותם ערים הם גם עומדים בראשות הנהגת הקהילה היהודית בכל המדינה.

text: בנוסף לכף הם מאוגדים דרך ועידת רבני אירופה גם בכל הנוגע להנהגה הקהילה היהודית ביבשת כולה על כל המשתמע מכך.

text: יהודים בתפוצות אינם בהכרח מוכפפים למדינת ישראל. המוסדות המייצגים אותם רשמית עוד לפני שקמה המדינה וגם לאחריה הם לרוב מנהיגי הקהילות באותם ארצות. אע"פ שישנם ארצות שבהם יש כמה ייצוגים מקבילים מסיבות שונות כגון הבדלי תרבות בין קבוצות היהודים פוליטיקה ועוד..

text: לכן כאשר יש דמות רבנית בולטת לאורך שנים שהיא אף המשך של דור קודם וכיו"ב זה מחייב לבדוק ביותר רצינות מאשר לומר לא שמענו, לא התפרסם. האמן לי שאפילו ידען ועמקן כמוך לא מכיר רבים מהדמויות שפעלו ופועלות בהנהגת הקהילות באירופה דרך ועד רבני אירופה וכיו"ב ושאין לך ולרוב/כל הקהילה כאן ידע על מעשיהם.  או פרסום נגיש בגוגל. האם בדבריי אלו קבעתי משהו על הנידון ? התשובה היא שלא. אין לי ידע על כך. ולא בדקתי במקרה זה. מי-נהר - שיחה 20:33, 17 ביוני 2018 (IDT)
replies: text: :חבל שאתה מאריך בדברים שכבר נידונו. דעתי היא שחשיבותה של ציריך לא משנה כהוא זה לחשיבותו של רב בציריך. מקום המגורים לא רלוונטי עבור חשיבות רבנית. ייתכן מישהו שעומד בראש הקהילה היהודית במדינה של מיליארד אנשים, אבל התפקיד הרבני באותה קהילה יכול להיות חשוב פחות ממושב דתי או חרדי. אני לא מפריע לך לבדוק, אבל חשיבות לא נובעת משאלת שאלות ומאמירה שאולי בדיקה תעלה משהו. אם תמצא עובדות שאינן קוריוזים ואינן ממוקדות במקום שבו הוא גר - אנא הבא אותן. נרו יאיר • שיחה • ד' בתמוז ה'תשע"ח • 21:29, 17 ביוני 2018 (IDT)
לאור תפקידיו ושנות פעילותו אני תומך בחשיבות אך לא אתנגד שהערך יועבר לטיוטה עד שיכיל מידע הולם. מי-נהר - שיחה 01:20, 18 ביוני 2018 (IDT)

text: הרב ברייש הוא בודאי רבה של ציריך, כך הוא חותם אתעצמו בבלנק ובחתימתו, כך אביו כינה את עצמו, וכן בני הקהילה קוראים לו, הקהילה שם הוא קהילה חרדית תוססת, למרות שהוא לא כמו ב"ב, אבל הוא יותר גדול ממושב, יש שם כמה בתי כנסת, כולל, ארגון כשרות, ויש גם ביה"ס משותף לשני הקהילות. אם לדבר בשווייץ, הרב ברייש הוא ללא ספק הרב החשוב ביותר בכל המדינה, גם באירופה בכלל הוא מהרבנים החשובים אצל האולטרה חרדים.
replies: text: :גם לשיטתך הוא וחסידיו קוראים לו "הרב של ציריך", למרות שיש עוד טוענים לתואר. מלבד זה, חבל שתטרח להכריז שהוא חשוב. חשיבות נבחנת בעובדות, לא בהכרזות. למשל כיצד כל רבני אירופה ממתינים תמיד למוצא פיו וכדומה. נרו יאיר • שיחה • ה' בתמוז ה'תשע"ח • 22:46, 18 ביוני 2018 (IDT)
אנסה קצת להבהיר את החשיבות, נקווה שזה לא לריק.
 הטענה שנשמעת כאן על כך שגודל הערים אינו סיבה לחשיבות. הטענה בבסיסה נכונה, אך היא מראה על חוסר היכרות עם קהילות ספציפיות. כל מי שקצת מכיר את אופן מינוי הרבנים במדינת ישראל, יודע שרבנות עיר אינה מדד לגדלותו או מיוחדתו של הרב. אם נשווה זאת לרבני מזרח אירופה לפני המלחמה, ברוב הקהילות, בחירת רב היתה אחד הדברים הרציניים. היו רשימות מועמדים, המלצות מרבנים גדולים, אפילו מבחנים, ואז נבחר רב. בחלק גדול, אולי הרוב, הרב אפילו לא היה מקומי. כך ניתן למצוא ברוב ערכי הרבנים לפני המלחמה שכיהנו בקהילות רבות, בד"כ שידרוג שבא עם השנים לאחר פטירת הרב בקהילה גדולה או חשובה יותר. מי שלמד היסטוריה, יודע כמה תככים ומריבות בין קהילות שונות היו מאחורי מינוי כל רב (משהו שמזכיר להבדיל את המריבות בין קבוצות בעולם הספורט על שחקנים מסוימים). לאחר המלחמה, הן בישראל והן בארה"ב, המושג רבנות התמוסס לחלוטין. הן הריכוזיות מחד והן הגלובליזציה מאידך גרמו לכך שמעמדו של הרב נשחק כמעט לחלוטין. אם נקח למשל את בני ברק, היו רבנים גדולים בבני ברק, אבל מישהו מכיר אותם? כולם יודעים החזון איש שהוא היה הסמכות בבני ברק. גם בירושלים, עם זה שהיו תקופות שהיו הן מטעם הרבנות והן מטעם העדה החרדית רבנים גדולים, בסופו של יום, הרבנים הגדולים והמשפיעים בירושלים לא היו רבנים רשמיים (הבולט בהם היה הרב שלמה זלמן אוירבך).
וכאן מגיע ה"אבל". אבל, מספר קהילות חרדיות הצליחו לשמר את המצב של לפני המלחמה, בו רב העיר הרשמי הוא סמכות רצינית, ומהווה דמות הן בפנים והן ביחסי חוץ. אלו קהילות אירופה בעיקר. בחירת הרב אינה כמו בישראל וארה"ב בהן בד"כ אחת הדמויות הרציניות בקהילה מתמנית לרב, אלא יש ועד קהילה רציני, והוא מחפש אישיות מתאימה וחשובה, נערכות אסיפות בקהילה, ואז נבחר הרב. גם המשכורת של הרב בקהילות אלו בהתאם, (ולא כמו בישראל שלרב בד"כ אין משכורת אפילו של שקל). הדוגמאות הבולטות לזה הן לונדון ואנטוורפן. בשתיהן בחרו הקהילות רבנים בולטים במיוחד, הרב פאדווא והרב קרייזווירט, שניהם ייבוא חוץ. אותו דבר במלבורן, עם הרב אשכנזי ואחריו הרב בעק המנוח (ששניהם אגב בעלי היסטוריה של רבנות בקהילות, וקיבלו שדרוג לקהילות מבוססות וחשובות יותר, ממש כמו לפני המלחמה). אם כן, כשבודקים את גודל הקהילה, זה אולי לא נראה רציני. אבל כשבודקים את הנושא, רואים שלא הנושא על כמה אנשים הוא מלך, אלא למה הקהילה לקחה אותו. בקהילות מבודדות כמו בשוויץ ובאוסטרליה, תפקיד הרב מתעצם עוד יותר, בשל הצורך באישיות סמכותיות מכל הבחינות שתצליח להחזיק את הקהילה, ובדרך כלל גם לקשר בין הפלגים בתוך הקהילה (מסאטמר ועד גור ובעלז).
 בשל זאת, התפקיד של הרב ברייש (והרב בעק המנוח) לדעתי נותן חשיבות לקבל ערך, וזאת על אף שעקב ריחוקם הגאוגרפי, זוכים לפחות פירסום בריכוזים החרדיים הגדולים.

text: :אתה מאריך לחינם בסוגיות של תולדות הרבנות בעולם, במקום להביא סימוכין לחשיבותו של הרב המאוד ספציפי שבו אנו עוסקים. לא בתוך הקהילה שלו, אלא ברמה הציבורית. אנא שים לב למילת המפתח: סימוכין. חבל שתטרח להגיב בלי סימוכין. אגב, מטענתך לגבי משכורות רבני ערים בארץ עושה רושם שאתה לא בקיא בחומר. עם כל הכבוד, לונדון ואנטוורפן אינן ציריך. נרו יאיר • שיחה • ו' בתמוז ה'תשע"ח • 10:32, 19 ביוני 2018 (IDT)
replies: text: :: למשתמש:נרו יאיר: אין שני רבנים הטוענים לכתר (לתואר) כמו שאתה חושב, ואין שם מחלוקת, אלא יש שני קהילות בעיר, כמו שיש בארץ שני רבנים הראשיים לקהילות הספרדים והאשכנזים, ויש שם עוד קהילה עצמאית אחת "מחזיקי הדת", שהוא יותר ביהכ"נ עם מניין מאשר קהילה, רב הקהילה היה הרב שמרלר שהיה ת"ח גדול, מעניין שעליו יש ערך ולאף אחת זה לא איכפת לו, (מצדי אין בעיה) --יעקלי - שיחה 11:12, 19 ביוני 2018 (IDT)
replies: text: ::: לא אמרתי שיש מחלוקת. ככל שאני מבין יש שם שתי קהילות, ואחת מהן החליטה שהרב שלה הוא גם הרב של העיר, שזה מושג חסר משמעות בנסיבות אלה. אני צודק? זה לא קשור לרב אשכנזי וספרדי, שזה מקרה שונה. נרו יאיר • שיחה • ו' בתמוז ה'תשע"ח • 11:42, 19 ביוני 2018 (IDT)
replies: text: :::: לא, יש שני קהילות עירוניות, עם כל שירותי קהילה, כך שלשתיהם מתאים תואר רב העיר, ממש כמו רה"ר.
replies: text: ::::: לי זה יוצא בדיוק רב קהילה או רב בית כנסת. נרו יאיר • שיחה • ו' בתמוז ה'תשע"ח • 15:34, 19 ביוני 2018 (IDT)
replies: text: :::::: הייתי בטוח שאתה מבין יותר, רב ביהכ"נ עליו לדאוג לצרכי ביהכ"נ, לשאת נאומים, ותו לא מידי, רב העיר עליו לדאוג לכל צרכי העיר, כמו מקוה, כשרות, מנייני תפילה, גיטין וקידושין, להקים בית דין, לענות שאלות, בנידון זה הרב רייש הוא רב העיר, הדואג לכל צרכי בני הקהילה שלו. האם זה לא מובן לך?
replies: text: ::::::: א. לדבריך יש עוד קהילה ועוד רב. ב. צודק, זה יוצא כמו רב יישוב קטן, כמו רב קיבוץ או מושב. אגב, למנייני תפילה דואג כל גבאי ולענות על שאלות עונה כל רב קהילה. נראה שבסוף הרשימה כבר איבדת ריכוז לקראת שורת המחץ. נרו יאיר • שיחה • ו' בתמוז ה'תשע"ח • 17:23, 19 ביוני 2018 (IDT)
replies: text: :::::::: כן, אבל הקהילה שלו מונה יותר אנשים מאשר קיבוץ קטן. אני יכול להראות לך כמה רבני ביהכ"נ שאינם עונים על שאלות, ולצורך כל מינו מו"ץ מיוחד, או שאין להם אפילו זה... אבל אני לא מבין למה זה חשוב אם כתבתי איזה מילה מיותרת, אני לא רמב"ם, ואין צורך לדייק בדברי, אחרי הכל הרב דואג לכל אלה בנוסף לשאר הדברים.
replies: text: ::::::::: בסדר, אז קיבוץ גדול. עושה רושם שאני לוקח ברצינות את דבריך יותר ממה שאתה לוקח אותם. נרו יאיר • שיחה • ו' בתמוז ה'תשע"ח • 20:36, 19 ביוני 2018 (IDT)
הערך הועבר בשלב זה לטיוטה:שאול ברייש. אם וכאשר יהיה עוד מידע מגובה במקורות, ניתן יהיה לשוב ולדון בחשיבות. Lostam - שיחה 09:52, 20 ביוני 2018 (IDT)
thread_title: חשיבות?

message: כמדומני שכיהן ברבנות בעיר עוד בחיי אביו, לאחר שאביו נחלש.יעקלי - שיחה 16:56, 14 ביוני 2018 (IDT)
replies: text: משנת תשל"ב לחיים • ד' בחשוון ה'תש"ף 23:27, 2 בנובמבר 2019 (IST)
thread_title:  כהונתו ברבנות ממתי? 

message: בכתבה זו מכונה אב"ד של שוויץ איני חושב שכינו אותו שם סתם ללא מקורות למרות שווינט לא מבינים בנושאים כאלה. עם זאת במקורות שראיתי כדלהלן מכונה אב"ד ציריך. כנראה בפועל זה היינו הך. 
replies: text: בשו"ת אבני ברזל ח"ב סימן י"א מכונה אב"ד ציריך וכן במקורות נוספים תוכלו לבדוק באוצר החכמה. וכך גם חתימתו שלו כאב"ד ציריך. מי-נהר - שיחה 01:18, 18 ביוני 2018 (IDT)
בדף זה באתר של מרכז רבני אירופה נכתב על אב"ד של שטראסבורג צרפת, כמי שמתייעץ בעת הצורך עם הרב שאול ברייש. כלומר יש כאן ביטוי של סמכות רבנית בעלת השפעה גם מחוץ למקומה. ציטוט: "במשך שבע עשרה השנים האחרונות משמש הרב שמערלא כרב בקהילת שטראסבורג וכן הוא משמש כאב"ד במשך שלוש עשרה השנים האחרונות - מאז שהרב זקבך עלה לישראל. בשאלות ועניינים מסוימים הוא מתייעץ בעיקר עם הרב שאול ברייש אב בית דין ציריך." מי-נהר - שיחה 01:29, 18 ביוני 2018 (IDT)

text: כמדומני אין ויכוח שכונה "אב"ד ציריך". השאלה מהי משמעות התואר, וככל שהבנתי מהדיון לעיל, זה אומר שיש שתי קהילות בציריך, לא גדולות במיוחד, והוא היה הרב של אחת מהן. בטמקא יכולים לכנות אותו גם קדקוד עולם. נרו יאיר • שיחה • ל' בתשרי ה'תש"ף • 16:39, 29 באוקטובר 2019 (IST)
replies: text: :לא יודע מה הבנת מהדיון, אבל לפי הערך יהדות שווייץ נראה שזה כולל מאות משפחות, וכך גם ענה לי א' האנשים מציריך לחיים • א' בחשוון ה'תש"ף 19:53, 30 באוקטובר 2019 (IST)
replies: text: ::מוזמן גם אתה לקרוא את הדיון ולהגיד לי אם זה לא כתוב בו. "נראה" לא מספיק. 100-200 משפחות זה גודל של בית כנסת די גדול אבל לא חריג. נרו יאיר • שיחה • ו' בחשוון ה'תש"ף • 21:39, 4 בנובמבר 2019 (IST)
thread_title:  אב"ד של שוויץ 

message: , ערך זה נמחק בעבר בתום שבוע דיון חשיבות (ותוכנו הועבר לטיוטה:שאול ברייש). לפיכך, אין ליצור אותו ללא פתיחת דיון והצגת שינוי נסיבות מאז המחיקה. לבינתיים, העברתי את הערך החדש שיצרת לטיוטה:שאול ברייש2, על מנת לאפשר להשווות עם הטיוטה הקודמת ולמזג גרסאות, אם תרצה להציג גרסה מאוחדת לדיון חשיבות נוסף. אם אין שינוי נסיבות, נא עדכן כדי שאוכל למחוק את אחת הטיוטות. Dovno - שיחה 00:00, 27 באוקטובר 2019 (IDT)
פתחתי את הערך לא לפני שראיתי שהוא נמחק בזמנו, ובאתי לשמוע דעות בקשר לחשיבות לערך החדש לחיים • כ"ט בתשרי ה'תש"ף 19:21, 28 באוקטובר 2019 (IST)
replies: text: : אין חשיבות ושום דבר מהותי בנושא זה לא השתנה מאז הדיון הקודם. דוד א. - שיחה
replies: text: :: מה השתנה מאז הדיון הקודם? Eladti - שיחה 10:00, 29 באוקטובר 2019 (IST)

text: Dovno, חוששני שאתה טועה. על הערך התקיים דיון חשיבות, אך הערך לא נמחק משום חוסר במבהירי חשיבות. ביקורת, מי־נהר ואולי עוד תמכו בחשיבות. Lostam העביר לטיוטה משום שהיו חסרים מקורות וכתב שאם יהיו מקורות ניתן יהיה להחזיר. לכן, שאלת שינוי הנסיבות אינה רלבנטית לדיון זה. לא בחנתי את הטיוטה הקודמת ולא את הערך הנוכחי – אבל השאלה היחידה שצריכה להתברר היא האם בערך יש מקורות לנטען בדף השיחה. פעולה זו דורשת עריכה נטו ולא דיון עם תבנית חשיבות. לכן, דיון החשיבות מיותר כאן בשלב זה. דגש חזק - שיחה 11:20, 29 באוקטובר 2019 (IST)
replies: text: :ייתכן שאתה צודק, אולם נראה שהתמיכות בחשיבות שהובעו אז היו כולן מסוייגות ("אם אכן X אז יש חשיבות"). אתייג בכל מקרה את  לגבי החלטה אם יש או אין צורך בדיון חדש והאם פשוט ליצור שוב את הערך. אולם שים לב בבקשה לערך המקורי שהועבר לטיוטה לאחר שבוע דיון החשיבות, ולערך החדש שנוצר כעת. האם אתה רואה הבדלים מהותיים כלשהם מבחינת תוכן (למעט עדכון על פטירתו)? מקורות בכל מקרה לא הוספו. Dovno - שיחה 11:44, 29 באוקטובר 2019 (IST)
replies: text: ::שניכם צודקים. פורמלית הערך לא נמחק בנימוק של "לא הובהרה חשיבות", אלא הוא הועבר לטיוטה, אבל זה כן קרה אחרי שבוע של דיון חשיבות שבו המסקנה הייתה שחסר מידע כדי לגבש דעה מושכלת לגבי החשיבות. לכן, נכתב שניתן יהיה להחזיר את הערך ולדון מחדש בשאלת החשיבות רק אם וכאשר יהיה מידע נוסף המגובה במקורות. האם בערך שנכתב עכשיו יש מידע נוסף המגובה במקורות? כן יש צורך לפרט מהו המידע שהתווסף מאז הפעם הקודמת, ומה המקורות למידע זה. Lostam - שיחה 13:12, 29 באוקטובר 2019 (IST)
replies: text: :::נוסף עוד פרטי ביוגרפיה ועוד ספר שהוא הוציא שלא היה בקודם, ויש עוד ספר שבדרך לדפוס, עוד פרטים אני יוסיף בזמן הקרוב לחיים • ל' בתשרי ה'תש"ף 15:23, 29 באוקטובר 2019 (IST)
replies: text: ::::מתייג את בעלי הידע בעניני  חרדים לשמוע את דעתם לחיים • א' בחשוון ה'תש"ף 19:48, 30 באוקטובר 2019 (IST)

text: :אני  שיחזור הערך. רב בולט, ניהל את הקהילה היהודית בשווייץ שנים ארוכות. בנוסף - היה נשיא "כולל ברייש" - כולל אברכים מפורסם בציבור החרדי. בברכה, גיברס - שיחה 10:37, 1 בנובמבר 2019 (IST)
מסתבר שנפטר לפני שבוע. האם ניתן ללמוד מהסיקור, ממעמד המספידים ומשתתפי מסע ההלוויה הציבורי על מעמדו? מי-נהר - שיחה 19:47, 3 בנובמבר 2019 (IST)

text: לא הושגה הסכמה רחבה על שינוי נסיבות ושחזור הערך. רק ויקיפד אחד, מלבד כותב הערך, תמך בשחזורו. ניתן לפתוח הצבעת שחזור. Lostam - שיחה 12:29, 4 בנובמבר 2019 (IST)
replies: text: :מי-נהר אתה טוען שיש לו חשיבות ? לדעתך אפשר לפתוח עליו הצבעת שחזור ? לחיים • ו' בחשוון ה'תש"ף 19:44, 4 בנובמבר 2019 (IST)

text: : Lostam, האם לא צריך לפני כן חמישה בעלי זכות הצבעה שיתמכו בפתיחת הצבעת שחזור? Dovno - שיחה 19:54, 4 בנובמבר 2019 (IST)
replies: text: ::אכן. כוונתי הייתה שמי שמעוניין יכול לפתוח בהליך של הצבעת שחזור - גיוס תמיכה של 5 ויקיפדים בעלי זכות הצבעה, פתיחת הצבעת מחיקה שבה יושג רוב של לפחות 60% מהמצביעים בעד השחזור. Lostam - שיחה 20:28, 4 בנובמבר 2019 (IST)
* כתבה חדשה שמתפרסמת עכשיו עם מידע על הרבנות ועל תפקידו - https://www.jdn.co.il/j_world/2201996/
(הערת אגב בקשר לשאלת יצירה מחודשת בעתיד - בדיון החשיבות המקורי הייתה הבהרת חשיבות, אך הוחלט להעביר לטיוטה עד להבאת מקורות נוספים. זה אומר שאין צורך דיון שחזור עם חתימות, אם ירצו לשחזר.) בברכה, גיברס - שיחה 01:06, 20 במאי 2024 (IDT)
thread_title:  יצירה מחודשת